...Так, Пашкевічу пакуль пашанцавала. Ён выслізнуў з лап акупантаў. І тады Мікалай Аляксандравіч разам з жонкай і яе малой пляменніцай вырашылі ісці ў Літву, у надзеі, што там засталіся далёкія родзічы Галіны Дакальскай. Калі з цяжкасцямі дабраліся да Каўнаса, высветлілася, што тыя родзічы яшчэ да вайны пайшлі з жыцця. Але добрыя людзі ўсё ж прытулілі бедачынаў. А яшчэ вельмі дапамаглі мясцовыя мастакі, бо раней ведалі Галіну як таленавітую прафесійную мастачку. Там жа, у Каўнасе, нарадзілася і дачка Алія. Такім чынам, на руках сямейнай пары аказаліся дзве дзяўчынкі...